Villa Le Lac

Villa Le Lac er en villa ved Genfersjøen, oppført i perioden 1923 til 1924, av arkitekten Le Corbusier og hans nevø Pierre Jeanneret. 

Villaen ble bygget for Le Corbusiers foreldre, og befinner seg i Corseaux, mellom Lausanne og Montreux, på nordsiden av Genfersjøen. Bygningen realiserte Le Corbusiers idé om bomaskinen - machine à habiter - der de menneskelige behov for å bo ble realisert på et minimumsareal. Villaen var det første moderne Le Corbusierhus i Sveits. 

Villaen ble i 2016 oppført på UNESCOs liste over verdens kulturarv, som ett av 17 i samleoppføringen Le Corbusiers arkitektoniske verker.

Referanser 

Verdensarven i Sveits
Byggverk fullført i 1924